Predkladacia správa

Záverečná správa o príprave a priebehu referenda v roku 2003 sa predkladá na základe uznesenia vlády Slovenskej republiky č. 164 z 12. marca 2003 k návrhu organizačno-technického zabezpečenia referenda v roku 2003, ktoré ukladá ministrovi vnútra v bode D.4. predložiť do 30. septembra 2003 na rokovanie vlády záverečnú správu o príprave a priebehu referenda v roku 2003.

Správa informuje o plnení úloh, ktoré z harmonogramu organizačno-technického zabezpečenia referenda v roku 2003 vyplynuli ministrom, predsedovi Štatistického úradu Slovenskej republiky, prednostom krajských úradov, prednostom okresných úradov,  obciam a informuje o činnosti koordinačnej komisie vlády Slovenskej republiky pre zabezpečenie referenda.

Záverečná správa je materiál informatívnej povahy, preto sa v súlade s čl. 10 ods. 6 písm. a) Smernice na prípravu a predkladanie materiálov na rokovanie vlády Slovenskej republiky, predkladá bez predchádzajúceho medzirezortného pripomienkového konania.

Materiál nemá finančný, ekonomický ani environmentálny vplyv, ani vplyv na zamestnanosť.